Plan for arbeid mot mobbing i Snarum Barnehage

**Innhold**

[Innledning 3](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633329)

[Hva er krenkelser og mobbing? 4](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633330)

[Hva er en krenkelse? 4](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633331)

[Hva er mobbing? 4](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633332)

[Fysisk mobbing: 4](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633333)

[Psykisk mobbing: 4](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633334)

[Verbal mobbing: 4](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633335)

[Hva kjennetegner de som mobber? 4](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633336)

[Hva kjennetegner de som blir mobbet? 5](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633337)

[Forebyggende arbeid 5](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633338)

[Hvordan forebygge mobbing 6](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633339)

[Forebyggende tiltak har som mål: 6](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633340)

[Forebyggende tiltak i barnehagen 6](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633341)

[Mobbeplan 7](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633342)

[Hvordan kan vi oppdage mobbing-utestenging: 7](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633343)

[Når mobbing oppstår – hva gjør vi? 7](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633344)

[Skjema – tiltak når mobbing oppstår 9](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633345)

[Skjema - Referat fra møte vedrørende mobbing i barnehagen. 10](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633346)

[Observasjon skjema av miljøet i barnehagen 11](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633347)

[Litteratur 12](file:///C%3A%5CUsers%5CSnarum%20Barnehage%5CAppData%5CLocal%5CMicrosoft%5CWindows%5CINetCache%5CContent.Outlook%5C0EO3CWE1%5CPlan%20for%20arbeid%20mot%20mobbing%20i%20Snarum%20%20Barnehage.docx#_Toc510633348)

**Innledning**

Vi i Snarum barnehage har utarbeidet vår mobbeplan med utgangspunkt i Modum kommune sin mobbeplan, rammeplan og barnehageloven.

Vi vil bruke denne planen aktivt i barnehagehverdagen, og gjennom året. Det er viktig at alle ansatte har kjennskap til hva som står i denne planen, og bruker den aktivt. Denne mobbeplanen vil være tilgjengelig for avdelingen til en hver tid, slik at personalet vet hva som skal gjøres, om mobbing oppstår.

Modumbarnehagens felles satsning handler om å støtte barn til økt livsmestring nå og for framtiden. Det handler om å ruste barnet til å inneha kompetanse så det kan håndtere utfordringene som kommer. Barnehagene skal bidra til at barna får et godt fundament for å mestre livet videre ved å jobbe med grunnleggende faktorer som livsmestring, psykisk og fysisk helse og sosial og emosjonell kompetanse. Den skal også bidra til at barna, i fellesskap med andre, utvikler positiv selvfølelse og tro på egne evner. (Styringsdokument for barnehagene). Rammeplanen sier at barnehagen skal bidra til barnas trivsel, livsglede, mestring og følelse av egenverd og forebygge krenkelser og mobbing.

(plan for arbeid mot mobbing, Modum Kommune)

**Lovgrunnlag for retten til et oppvekst- og læringsmiljø uten mobbing**
Barnehageloven sier: Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering. (Barnehageloven §1)

**Hva er krenkelser og mobbing?**

**Hva er en krenkelse?**

* En krenkelse handler om at man blir «tråkket på» som menneske. Man får en følelse av å bli latterliggjort for den man er som individ, og blir ikke respektert. En person som blir krenket føler seg mindreverdig.
Eks på krenkelser kan være: Uthengning, baksnakking og spredning av løgner, vold og fysiske overgrep, ødelegging og stjeling av ting, trusler og tulletrusler, ironi, sarkasmer, stemmeleie og herming, kallenavn som er negativt ment, kjefting, gi ordre og bestemme, stadig negative omtale, kommentarer og erting (www.godskole.no/mobbing-og-krenkende-atferd/hva-er-mobbing)

**Hva er mobbing?**

«Mobbing er når en person gjentatte ganger over en viss tid blir utsatt for negative handlinger fra en eller flere personer. Det er en viss ubalanse i styrkeforholdet. Den som

blir utsatt for de negative handlingene har problemer med å forsvare seg og er ofte

hjelpeløs ovenfor den eller dem som plager han eller henne”(Dan Olweus).

Tilfeldig erting og konflikter, og enkelttilfeller av slåssing, krangling og utestenging er ikke mobbing. Det må være et negativt mønster som foregår over tid.

**Fysisk mobbing:**

Denne mobbingen er oftest lettest å oppdage. Man kan se tegn som ødelagte/revet i stykker klær og blåmerker. Denne formen for mobbing er vanligst blant de yngste barna (barnehagen/ barneskolen). Man kan angripe et annet barn på ulike måter ved å slå, dytte,

sparke, klype osv. Ofte skjer den fysiske mobbingen på den måten at den som utfører den ”tilfeldigvis” kommer borti offeret.

**Psykisk mobbing:**

Den vanligste formen for mobbing er den stille mobbingen. Ofte er det også denne type mobbing som er vanskeligst å oppdage fordi den skjer i det skjulte. Men denne type mobbing kan også skje åpent med for eksempel oppgitt sukking, hvisking, grimaser, ekskludering, taushet eller at man blir betraktet som luft.

**Verbal mobbing:**

Denne type mobbing kan være lettere å oppdage enn den psykiske, men ikke alltid. Ekle ting

kan sies i det stille, og gjerne bak de voksnes rygg. Barna hvisker om vedkommende, sprer rykter og får andre med på sitt parti. Verbal mobbing innebærer å si ekle og ubehagelige ting, true og håne.

**Hva kjennetegner de som mobber?**

Et framtredende kjennetegn for mobberne er deres aggressivitet mot kamerater

-noe som nærmest er innebygget i definisjonen av en mobber. Men de er også aggressive mot voksne og foreldre. De kjennetegnes ofte av impulsivitet og sterke behov for å

dominere andre. Mobberne synes å ha lite medfølelse med ofrene for mobbing. Mange mobbere er flinke til å få noen av sine medløpere til å utføre selve «grovarbeidet» mens de selv holder seg i bakgrunnen. Gutter mobber oftere enn jenter, men den mobbingen som blir utført av jenter er vanskeligere å oppdage. (Olweus, 1992)

**Hva kjennetegner de som blir mobbet?**

Forskningen gir et relativ entydig bilde av det typiske mobbeofferet. Stort sett synes dette bildet å gjelde for både gutter og jenter. De typiske mobbeofrene er mer engstelig og usikre enn andre barn. De er ofte forsiktige, følsomme og stillferdige. Når de blir angrepet av andre barn reagerer de vanligvis med gråt og tilbaketrekning. De har en negativ selvfølelse og en negativ vurdering av situasjonen. De kjenner seg ofte dumme og mislykkede, skamfulle og lite attraktive. Denne typen mobbeoffer blirkalt for det passive mobbeofferet. Det provoserende mobbeofferet er betydelig mindre vanlig enn det passive. Slike barn er ofte ukonsentrerte og generelt urolige, og det oppstår lett irritasjon og spenning rundt dem. Deres eget oppfarende temperament bidrar til at de kommer i konflikt med andre barn (Olweus, 1992).

**Forebyggende arbeid**

I dette arbeidet er det viktig å ha en tiltaksplan for hvordan man skal håndtere mobbing når det forekommer. Det er minst like viktig å ha et stort fokus på den forebyggende faktoren. Ved at personalet har kompetanse på forebygging klarer de å fange opp mobbing på et tidlig tidspunkt. «Barnehagen skal ha et helsefremmende og forebyggende funksjon og bidra til å utjevne sosiale forskjeller. Barnas fysiske og psykiske helse skal fremmes i barnehagen. Barnehagen skal bidra til at barnas trivsel, livsglede, mestring og følelse av egenverd og forebygge krenkelser og mobbing» (Rammeplan 2017. s.11)

**Hovedmål:**

* Vi i Snarum barnehage har nulltoleranse for mobbing

**Mål for barna:**

* Barna skal opplever trygghet, glede og mestring i barnehagen
* Barna skal føle seg sett, hørt og verdsatt i barnehagen
* Barna skal oppleve at de har venner i barnehagen
* Barna skal oppleve at de får hjelp og støtte av voksne når de trenger det
* Barna skal oppleve at de er en del av fellesskapet

**Mål for de voksne:**

* Vi må være nær nok til å se og høre
* Være aktive, varme og engasjerte
* Bry oss
* Kompetanse om hvordan vi skal forebygge mobbing
* Kompetanse på hvordan man avdekker og setter i gang tiltak ved mobbing i barnehagen
* Være kjent med innholdet i denne planen
* Tett samarbeid med foreldre / foresatte

**Hvordan forebygge mobbing**

Mobbing skal være tema på personalmøter gjennom året. Det skal her jobbes med observasjoner og refleksjoner i forhold til tema. Vi i Snarum barnehage vil bruke observasjonsskjema av miljø i barnehagen, for personalet, både høst og vår hvert år. Vi skal ha planlagte barnesamtaler høst og vår, hvor vi samtaler med barna om hvordan de har det i barnehagen. I tillegg til planlagte samtaler, vil vi ha samtaler med barn i hverdagen. Det er viktig for oss å ha gode relasjoner til barna, slik at barna føler seg trygg på å kunne snakke med de voksne om vanskelige temaer. Under kommer en liste over forebyggende tiltak i barnehagen. Disse punktene vil vi jobbe med i løpet av barnehagehverdagen og gjennom året.

**Forebyggende tiltak har som mål:**

* Å styrke barnas selvhevdelse
* Å utvikle barnas evne til å vise empati og sette seg inn i andre barns situasjon.
* Skape respekt og trygghet
* Styrke barnas generelle sosiale kompetanse i samspill med andre barn
* Skape en inkluderende lekearena
* Nulltoleranse for mobbing

**Forebyggende tiltak i barnehagen**

* Gi barna mulighet til faste samtaler om trivsel
* Medbestemmelse i hverdagen
* Lage trivsel regler (barn og voksne sammen)
* Barn i fokus – hjelpe/øve de i å fremheve/se og si positive ting om hverandre
* Fokus på barnas interesser
* Lære å samarbeide, dele og inkludere andre
* Være tilstede i hverdagen gjennom lek, samtaler og være lyttende voksne
* Være gode og bevisste rollemodeller
* Observere barnas samspill og lek
* Gi rom for lek
* Dele i små grupper deler av dagen – lettere å fange opp signaler🡪 lettere å støtte og veilede
* Hjelpe barn som trenger det i leken
* Være konsekvent i forhold til uakseptabel atferd
* Kreve blikk kontakt i samtaler med barna
* Være anerkjennende og gi omsorg
* Sette tydelige, klare og forståelige grenser
* Gi ros til både barn og voksne – være gode mot hverandre
* Ta opp mobbing som tema på første foreldresamtale i barnehagen, og informere om mobbeplanen
* Bruke verktøy for å kartlegge de voksnes holdninger til barna
* Tidlig samtale hvis mobbing observeres. Både med den som mobber og den som blir mobbet.
* Være observant i forhold til barns inkludering
* Lese bøker om vennskap og følelser, som kan skape gode samtaler med barna, rundt tema.

**Mobbeplan**

**Hvordan kan vi oppdage mobbing-utestenging:**

* Gjennom observasjon/deltakelse av barnas samspill
* Aktive og engasjerte voksne inne og ute
* Tilbakemelding fra andre barn og foreldre.
* foreldresamtaler
* Samtaler med barn
* Endring av barnets atferd, innesluttet, slitent, trett, sint, aggressiv, rastløs, urolig, problemer med spising og soving, gråter mer enn før, søker lite kontakt med andre barn.

**Når mobbing oppstår – hva gjør vi?**

**Barna:**

* Samtale med de involverte barna
* Vurdere behov for å snakke med hele eller deler av barnegruppa (temaarbeid)
* Vurdere å søke veiledning (PPT, helsestasjon ol)
* Personalet må observere samspillet mellom barna det gjelder
* Personalet utarbeider en felles strategi for å stoppe mobbingen med en gang
* Gjennomføre den nødvendige samtalen med barna

**Foreldre:**

* Pedagogisk leder og styrer gjennomfører den nødvendige samtalen med foreldrene til begge parter
* Bli enige om tiltak
* Hva kan foreldrene bidra med?

**Barnehagen sitt miljø:**

* Barnehagen / barnegruppa sitt miljø skal jevnlig kartlegges ved observasjonsspørsmål
* Pedagogisk leder utarbeider og sørger for gjennomføring av tiltak
* Pedagogisk leder informerer styrer i arbeidet, og styrer støtter pedagogisk leder i dette arbeidet

|  |  |  |
| --- | --- | --- |
| Tiltak | Ansvar | Dato/signatur |
| 1.Personalet skal gripe inn med en gang han / hun oppdager mobbing i barnehagen. Styrer og pedagogisk leder skal informeres Personalet på avdelingen skal informeres i møte: Konkret skildring av hva som har skjedd, hvem og hvordan. Hva har de voksne gjort? Utarbeide tiltak  | Den som observerer mobbing      Personalet på avdelingen |  |
| 2. Snakk med barna om det som har skjedd. La de få komme med innspill på hva de kan gjøre videre. Lag en tiltaksplan med barna og personalet sine innspill og løsninger | Personalet på avdelingen |  |
| 3. Foreldrene til de involverte blir informert og tatt med på råd | Pedagogisk leder og styrer |  |
| 4. Evaluere sammen med barna hvordan dette går etter ca 1-2 uker. Ny samtale med barna ved behov | Personalet på avdelingen |  |
| 5.Evaluere sammen med personalet etter 1-2 uker. Vurdere videre tiltak | Pedagogisk leder sammen med avdelingen |  |
| 6. Ny informasjon / samtale med foreldrene etter behov | Pedagogisk leder og styrer |  |
| 7. Evaluere kontinuerlig til saken er løst  | Pedagogisk leder sammen med avdelingen |  |

**Skjema – tiltak når mobbing oppstår**

**Skjema - Referat fra møte vedrørende mobbing i barnehagen.**

Merk: Skjemaet skal ligge i barnet sin mappe. Kopi til foreldrene

Møtedato:

Tilstede på møtet:

|  |  |  |
| --- | --- | --- |
| **Sak:** | **Tiltak:** | **Ansvar:** |
|  |  |  |

Dato for oppfølgingsmøte:\_\_\_\_\_\_\_\_\_\_\_\_\_\_\_

Modum, den:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift foreldre:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift pedagogisk leder og styrer:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Observasjon skjema av miljøet i barnehagen

Spørsmålene nedenfor kan knyttes opp mot spørreskjema for personalet, utgangspunkt for refleksjoner mm. Når barnehagen kartlegger miljøet jevnlig oppdager personalet endringer tidligere og kan sette i gang tiltak ved behov

Sjekkliste – barnehagen sitt miljø:

|  |  |  |  |  |
| --- | --- | --- | --- | --- |
| **Spørsmål** | **JA****Alltid** | **JAOfte** | **NEISjelden** | **NEI****Aldri** |
| Er vi anerkjennende og støttende i vår barnehage ifht barna sine initiativ? |  |  |  |  |
| Blir alle barna lagt merke til i like stor grad? |  |  |  |  |
| Får alle barna positiv oppmerksomhet? |  |  |  |  |
| Får noen barn oftere negativ oppmerksomhet enn andre barn? |  |  |  |  |
| Kan vi se et mønster i at vi har lettere for å tro på noen barn sin forklaring i konflikter enn andre? |  |  |  |  |
| Er det barn vi oftere tar kontakt med og setter i gang aktiviteter med enn andre? |  |  |  |  |
| Blir enkelte barn raskere avbrutt eller avvist av oss enn andre når de tar kontakt med oss? |  |  |  |  |
| Har vi større tålmodighet med enkelte barn, når det gjelder å følge de opp og hjelpe de? |  |  |  |  |
| Er alle bevisste om at barn ikke alltid kan skille humor og ironi? |  |  |  |  |
| Er miljøet i barnehagen preget av omsorg, anerkjennelse og varme? |  |  |  |  |
| Er samspillet mellom barna preget av likeverd og veksling mellom hvem som bestemmer og hvem som får være med? |  |  |  |  |
| Er det en trygg og avslappet tone i barnehagen, som er preget av humor, spontanitet, oppmuntring og glede |  |  |  |  |
| Er det rom for at barna får prøve og feile i vår barnehage? |  |  |  |  |

**Litteratur**

[www.godskole.no/mobbing-og-krenkende-atferd/hva-er-mobbing](http://www.godskole.no/mobbing-og-krenkende-atferd/hva-er-mobbing)

[https://www.modum.kommune.no/getfile.php/4078520.1254.wwbqw7mltzl7b7/Plan+for+arbeid+mot+mobbing+i+barnehagene+i+Modum+-+sept+2017.pdf](https://www.modum.kommune.no/getfile.php/4078520.1254.wwbqw7mltzl7b7/Plan%2Bfor%2Barbeid%2Bmot%2Bmobbing%2Bi%2Bbarnehagene%2Bi%2BModum%2B-%2Bsept%2B2017.pdf)

<https://www.fhi.no/fp/barn-og-unge/oppvekst/fakta-om-mobbing-blant-barn-og-unge/>

Dan Olweus, svensk-norsk psykolog

Rammeplan 2017

Lov om barnehager (Barnehageloven)